kardosdrur/scandi-wiki huggingface dataset:
Vicky Knudsen

Vicky Knudsen (født 6. august 1986 i Helsingør) er en dansk biolog, ornitolog og naturvejleder.

Hun har været kåret som Danmarks bedste naturformidler, og medvirket i flere tv- og radioprogrammer om dyr og natur. Desuden har hun udgivet en bog.

Baggrund 
Vicky Knudsen blev født i Helsingør, og er opvokset på Bornholm, hvor familien flyttede til, da hun var 10 år.

Som 10-årig var hun med på den første tur for at kigge på fugle.

Uddannelse og karriere 
Efter studentereksamen begyndte hun at læse biologi på Københavns Universitet. Efterfølgende blev hun ansat som caretaker, naturfaglig assistent og biolog hos Dansk Ornitologisk Forening. Her var hun ansat indtil 1. april 2017, hvorefter hun blev selvstændig naturformidler, foredragsholder mv. Det var også i 2017 at Vicky Knudsen afsluttede sine syv år som forkvinde for Dansk Ornitologisk Forenings ungdomsafdeling, kaldet DOF UNG.

I kategorien “formidling for voksne” blev hun ved Naturmødet i 2017 som den anden nogensinde, kåret som Danmarks bedste naturformidler.

I 2018 var hun i juryen bag Danmarks Naturkanon.

Udover deltagelse i radioprogrammer på blandt andet P3 og P6, direkte tv hos DR, har hun medvirket i 18 afsnit af tv-programmet 1 døgn, 2 hold, 3 dyr på TV 2 sammen med Sebastian Klein, Bjørli Lehrmann og Morten D.D. Hansen.

I september 2018 afsluttede hun sammen med Sebastian Klein og Anders Kofoed optagelserne til det sidste af fire afsnit af serien Vores vilde vej, som fik premiere 12. august 2019 på TV 2. Under optagelserne til første afsnit, der fandt sted på Sandbjergvej nær Årslev Engsø i Brabrand, gjorde Vicky Knudsen i en villahave det hidtidig eneste verificerede fund af arten Langhornet Torngræshoppe registreret i Danmark.

Efter at der i foråret og sommeren 2019 var gjort observationer af en puma i et større område i Øst- og Midtjylland, deltog Vicky Knudsen i september 2019 sammen med et tv-hold fra TV 2 i jagten på kattedyret. Det skete ud fra en opslået lejr ved Fuglsang Sø. Efter undersøgelser af billeder og lokation, kunne historien om pumaen afvises, da det blot var en rødhåret hankat der var blevet set.

Sammen med Johan Olsen fik Vicky Knudsen den 20. februar 2020 på DR P1, deres eget ugentlige naturvidenskabelige radioprogram med titlen Vildt Naturligt.

Vicky Knudsen deltog i 2020 i sæson 17 af Vild med dans, hvor hun dansede med den professionelle danser Martin Parnov Reichardt. De røg ud som det tredje par.

Udmærkelser 
 Danmarks bedste naturformidler (2017)
 Bedste Birder Ambassadør (2020)

Filmografi 
 1 døgn, 2 hold, 3 dyr (2017–2021)
 Vores vilde vej (2019)
  Vild med dans (2020, sæson 17)

Radio 
Vildt Naturligt (2020-nu)

Bibliografi 
 Vickys vilde verden (2020)

Referencer

Eksterne henvisninger 

 Vicky Knudsens websted – fuglemandssnak.dk
 
 

Personer fra Helsingør
Biologer fra Danmark
Ornitologer fra Danmark
Alumni fra Københavns Universitet
Camilla Fabricius

Camilla Fabricius (født 20. oktober 1971 i Aarhus) er en dansk politiker. Hun har siden Folketingsvalget 2019 været medlem af Folketinget i Østjyllands Storkreds, hvor hun arbejder som Social- og indenrigsordfører for Socialdemokratiet. Tidligere har hun været medlem af byrådet i Aarhus, hvor hun frem til juni 2019 bestred posten som 1. viceborgmester. Under Camilla Fabricius' embede i byrådet i Aarhus, sad Camilla Fabricius desuden som rådmand for Teknik og Miljø. 

Som datter af ingeniør Uffe Fabricius-Jensen og socialpædagog Alice Fabricius-Jensen blev Camilla Fabricius født Aarhus i 1971. Camilla Fabricius er gift.

Udover at være uddannet ved Aarhus Dags- og Aftenseminarium (1995-1999) har Camilla Fabricius gennemført en to-årig narrativ ledelsesuddannelse.

Kilder 
 

Folketingsmedlemmer i 2010'erne
Nuværende folketingsmedlemmer fra Socialdemokraterne
Marcelo Zalayeta

Marcelo Danubio Zalayeta (født 5. december 1978 i Montevideo, Uruguay) er en uruguayansk tidligere fodboldspiller (angriber). Han spillede for blandt andet Danubio og Peñarol i hjemlandet, samt for Juventus og Napoli i Italien. Han vandt tre uruguayanske mesterskaber med Peñarol og tre italienske mesterskaber med Juventus.

Landshold 
Zalayeta spillede i årene mellem 1997 og 2005 33 kampe for Uruguays landshold, hvori han scorede 10 mål. Han repræsenterede sit land ved Copa América i 1999 samt ved FIFA Confederations Cup 1997.

Referencer

Eksterne henvisninger 

Fodboldspillere fra Uruguay
Personer fra Montevideo
Gustavo Dezotti

Gustavo Abel Dezotti (født 14. februar 1964 i Monte Buey, Argentina) er en argentinsk tidligere fodboldspiller (angriber).

Dezotti var med på det argentinske landshold, der vandt sølv ved VM 1990 i Italien. Her fik han spilletid i tre af argentinernes seks kampe, og blev udvist i finalen, som argentinerne tabte 0-1. til Vesttyskland. I alt nåede han at spille syv landskampe og score ét mål.

På klubplan spillede Dezotti i den argentinske liga for Newell's Old Boys, som han vandt mesterskabet med i 1988. Han var desuden udlandsprofessionel i både Italien, Mexico og Uruguay.

Referencer

Eksterne henvisninger 
 

Fodboldspillere fra Argentina
Deltagere ved verdensmesterskabet i fodbold 1990
José Manuel Moreno

José Manuel Moreno Fernández (3. august 1916 - 26. august 1978) var en argentinsk fodboldspiller (angriber).

Moreno spillede 34 kampe og scorede 19 mål for Argentinas landshold. Han vandt guld med sit land ved de sydamerikanske mesterskaber i både 1941 og 1947. På klubplan spillede han størstedelen af sin karriere hos River Plate i sin fødeby Buenos Aires. Han havde også udlandsophold i både Colombia, Mexico, Chile og Uruguay.

Referencer

Eksterne henvisninger 
 

Fodboldspillere fra Argentina
Fodboldtrænere fra Club Atlético Boca Juniors
Personer fra Buenos Aires
Dulcé Sloan

Dulcé Lazaria Sloan (født 4. juli 1983 i Miami, Florida, USA) er en amerikansk stand-up komiker, skuespillerinde og forfatter. Hun er korrespondent for The Daily Show with Trevor Noah på Comedy Central.

Karriere 
Sloan begyndte med stand-up i maj 2009 efter at have være blevet opmuntret af venner, der arbejdede på Funny Farm Comedy Club. Hun vandt den 12. Annual StandUp NBC udstillingsvindue i 2015. Hun vandt 2016 Big Sky Comedy Festival i Billings, Montana. I februar 2016 var Sloan på Conan O'Briens talk show. Hun har optrådt på truTVs Comedy Knockout, @midnight with Chris Hardwick og The Steve Harvey Show. Variety udnævnte Sloan som én ud af 10 Comics to Watch 2018 ved Montréals Just for Laughs-festival.

Referencer

Eksterne links 

 

Standupkomikere fra USA
Afroamerikanere
Nyala Krullaars

Nyala Krullaars (født 25. september 2001) er en kvindelig hollandsk håndboldspiller som til daglig spiller for København Håndbold.

Referencer 

Håndboldspillere fra Nederlandene
Håndboldspillere fra København Håndbold
Indhylningskurve

En indhylningskurve (engelsk: envelope) er i geometrien en kontinuer kurve, hvor hvert punkt til sammen tangerer alle medlemmer af en familie af kurver.

Definition 
Enhver kurve i to dimensioner kan skrives som:

hvor  og  er koordinater, og  er et parameter for kurvefamilien. Den kan dog også skrives som en funktion lig nul:

Tilsvarende må der være en funktion  lig nul for indhylningskurven:

indhylningskurven gælder for alle værdier af den skal dække hele familienså:

Deraf følger, at

Når  går mod , er dette definitionen på en differentialkvotient:

Ligning  og  definerer indhylningskurven.

Eksempel 

Inden for string art er det almindeligt at lade lige snore gå fra søm til søm for derved at skabe nye former.

I et simpelt tilfælde forbinder hver snor  punkterne  og (, hvor  er en konstant, og  er familiens parameter. Den lige linje er da givet ved:

Ved at trække  fra findes :

Den afledte er da:

Af denne ligning følger det, at:

Dette indsættes i udtrykket for , og  isoleres:

Dermed er indhylningskurven fundet.

Kildehenvisninger 

Differentialgeometri
Analytisk geometri
Øretrompet

Det eustakiske rør eller øretrompeten er en anatomisk gang, der går fra mellemøret til svælget.

Trompet
Melissa Petrén

Melissa Petrén (født 18. januar 1995) er en svensk håndboldspiller, som spiller i Viborg HK og Sveriges kvindehåndboldlandshold.

Karriere

Klubhold 
Petrén skiftede til den svenske ligaklub Lugi HF i sommeren 2015. Med Lugi vandt hun bronze ved det svenske mesterskab Svensk handbollselit i 2016 og 2017. I sæsonerne 2016/17 og 2017/18 deltog hun også i EHF Cup. I sæsonen 2018/19 var hun den sjette mest scorende spiller i den svenske liga med i alt 117 mål. Derefter kom hun skiftede hun til den storsatsende klub HH Elite i 2019. Der spillede hun i to sæsoner, inden hun skiftede til København Håndbold i sommeren 2021.

Landshold 
Petrén fik debut for det svenske A-landshold den 16. juni 2018, mod . Hun scorede i alt 19 mål for Sverige ved VM i håndbold 2019 i Japan. Hun repræsenteret også det svenske kvindehåndboldhold ved Sommer-OL 2020 i Tokyo, hvor Sverige blev nummer fire.

Referencer 

Håndboldspillere fra Sverige
Håndboldspillere fra HH Elite
Håndboldspillere fra København Håndbold
Olympiske håndboldspillere fra Sverige
Håndboldspillere ved sommer-OL 2020
Emma Lindqvist

Emma Lindqvist (født 17. september 1997) er en svensk håndboldspiller, som spiller i Herning-Ikast Håndbold og Sveriges kvindehåndboldlandshold.

Referencer 

Håndboldspillere fra Sverige
Malin Sandberg

Malin Sandberg (født 14. april 2000 i Göteborg, Sverige) er en svensk håndboldspiller, som spiller i H 65 Höör og Sveriges U/19-kvindehåndboldlandshold.

Referencer 

Håndboldspillere fra Sverige
Gørding skole Fortuna

Gørding Skole Fortuna er en afdeling af folkeskolen Fortunaskolen siden skolerne blev lagt sammen i 2015 beliggende i Gørding.

Skolen hed oprindeligt Gørding realskole. Skolen var den nyeste ud af 6 skoler i Gørding. Skolen blev hurtigt stor og i dag er det den eneste skole i Gørding.

Skolen er en del af Fortunaskolen som er 5 afdelinger i Esbjerg Kommune.

Før skolesammenlægningerne i Esbjerg Kommune hed skolen Gørding Skole.

Referencer

Eksterne henvisninger 
 

Folkeskoler i Esbjerg Kommune
Tanguy Ndombele

Tanguy Ndombele Alvaro (født d. 28. december 1996) er en fransk professionel fodboldspiller, som spiller for Tottenham Hotspur, og Frankrigs landshold.

Baggrund 
Ndombele er født i Frankrig til forældre fra DR Congo.

Klubkarriere

Amiens 
Ndombele begyndte sin karriere hos Amiens SC, hvor at han efter en succesfuld prøveperiode, begyndte at spille for deres reservehold i 2014. Han fik sin chance på førsteholdet, da han gjorde sin professionelle debut i 2016.

Lyon 
Ndombele skiftede i august 2017 til Olympique Lyon på en lejeaftale med en købsoption. Han imponerede med det samme, og trods hans unge alder, blev en fast mand på førsteholdet.

Tottenham Hotspur 
Ndombele skiftede i juli 2019 til Tottenham Hotspur i en aftale som gjorde ham på tidspunktet til klubbens dyreste transfer nogensinde. Skiftet var dog ikke en succes fra starten, da han ikke imponerede på banen, og havde problemer med træner José Mourinho, som resulterede i reduceret spilletid. Denne konflikt med Mourinho blev dog løst i løbet af sæsonen, og Ndombele vendte tilbage som en fast mand på holdet.

Lejeaftaler 
Problemer med at holde sin fitness og ny træner Antonio Conte resulterede i markant reduceret spilletid i 2021-22 sæsonen, og i januar 2022 blev han lejet tilbage til Lyon for resten af sæsonen. Som del af aftalen var en købsoption, men Lyon valgte imod at bruge den.

Han blev i august 2022 igen udlejet, denne gang til Napoli. Som del af aftalen er det også en købsoption.

Landsholdskarriere

Ungdomslandshold 
Ndombele har repræsenteret Frankrig på U/21-niveau.

Seniorlandshold 
Ndombele debuterede for Frankrigs landshold den 11. oktober 2018.

Titler 
Individuelle

 UNFP Ligue 1 Årets hold: 1 (2018-19)
 UEFA Champions League Sæsonens hold: 1 (2018-19)

Kilder

Eksterne henvisninger 

Fodboldspillere fra Frankrig
Fodboldlandsholdsspillere fra Frankrig
Fodboldspillere fra Amiens SC
Fodboldspillere fra Olympique Lyon
Fodboldspillere fra Tottenham Hotspur F.C.
Fodboldspillere fra S.S.C. Napoli
Knud Thorbjørnsen

Knud Thorbjørnsen (23. marts 1941 - 30. marts 2001), også omtalt som Knud Mangepenge, var en dansk koncertarrangør. Han arrangerede The Beatles' eneste koncert i Danmark og stod også bag en række andre store internationale kunstneres optræden i Danmark. Han var desuden manager for Gasolin' og Shu-bi-dua.

Karriere 
Han blev uddannet herreekviperingshandler i Odense, men opgav hurtigt dette for at flytte til København og arrangere koncerter.

I 1964 fik han sin første store succes, da han, sammen med sin kompagnon Niels Wenkens, fik arrangeret den første og eneste koncert, som The Beatles gav i Danmark, hvilket foregik i K.B. Hallen den 4. juni. I 1965 fik han også The Rolling Stones til Danmark. Han var også den første, der fik kunstnere som Bob Dylan, Led Zeppelin, Janis Joplin, Frank Zappa og Liza Minelli til Danmark. Gruppen ophørte deres samarbejde i midten af 1980'erne.
Frem til 1976 var han partner med Anders Stefansen i firmaet, men herefter fortsatte han alene i selskabet, indtil det blev erklæret konkurs i 1995.

I 1970 var han producer på filmen Stille dage i Clichy.

I 1977 blev han meddirektør for Cirkusrevyen på Dyrehavsbakken.

Han var koncertarrangør for Gasolin' og Shu-bi-dua i 1970'erne. Ifølge adskillige medlemmer af Shu-bi-dua, så faldt det ikke i god jord hos Gasolin', at han også blev deres manager, og de omtalte konsekvent hinanden for "det andet orkester". Med vilje sørgede han for aldrig at booke dobbeltkoncerter med de to bands, der i slutningen af 1970'erne var blandt landets mest populærer orkestre, da han mente de kunne tjene mere på at sælge billetter til to forskellige koncerter. Hans aftale med Shu-bi-dua indebar, at Thorbjørnsen stod for alt lejede spillesteder, koncertsale og sørgede for PR mv., mens bandet sørgede for deres sceneshow og det kreative i den proces.

Han arrangerede også turneer med Den Kongelige Ballet og kunstudstillinger med Asger Jorn.

Han flyttede til Spanien i 1983 og levede der i flere år. I 1989 forsøgte han at arrangere en række koncerter med Frank Sinatra i Danmark, men da dette mislykkedes blev hans karriere som koncertarrangør de facto indstillet.

Privatliv 
En overgang i 1970'erne dannede han par med Birthe Kjær, men forholdet stoppede, da Thorbjørnsen efter Kjærs udtalelse "ikke kunne holde fingrene fra andre kvinder. De var dog venner frem til Thorbjørnsens død.

Knud Thorbjørnsen blev gift med Helen Thorbjørnsen d. 26. januar 1963, og sammen fik de 3 børn. De blev skilt i 1972, men Knud havde fortsat et værelse i huset.

Thorbjørnsen døde den 30. marts 2001 af kræft efter kort tids sygdom. Han blev begravet ved Jersie Kirke ved Køge.

Referencer 

Litteratur

Eksterne henvisninger 
 
 Knud Thorbjørnsen på danskefilm.dk

Personer fra Danmark
Personer døde af kræft
Bjørli Lehrmann

Bjørli Martha Lehrmann (født 28. januar 1955 på Frederiksberg) er en dansk evolutionsbiolog og naturvejleder.

Uddannelse 
Bjørli tog sin grundskoleuddannelse på Islev Skole, Hyltebjerg Skole, Katrinedal Skole, Vidarskolen i Gentofte og Ahms realkursus.

Bjørli tog sin studentereksamen fra Falkonergården i 1975.

Hun blev uddannet biolog fra Københavns Universitet i 1982 med hovedfag i evolutionsbiologi og speciale i edderkopper.

Karriere 
Lehrmann har siden 1999 været leder af Vestre Hus Børnenaturcenter i Allerød Kommune. Her tager hun hvert år 6.500 børn med på tur i skoven.

I kortere perioder har Bjørli været gymnasielærer på Rysensteen og Lyngby Gymnasium.

Hun har blandt andet medvirket i tv-programmet 1 døgn, 2 hold, 3 dyr på TV 2 sammen med Sebastian Klein, Vicky Knudsen og Morten D.D. Hansen. Desuden virker hun som ekspert i medierne, især når det drejer sig om smådyr, svampedyr og dyrs seksualadfærd.

Udmærkelser  
i 2010 modtog Bjørli prisen som "Årets kylling" af Natur og Ungdom.

I 2011 modtog Bjørli Kvickly-prisen for sit arbejde med børn på Vestre Hus.

I maj 2016 blev hun på Naturmødet som den første nogensinde, kåret som Danmarks bedste naturformidler for børn.

I august 2021 blev Bjørli kåret som årets Lillerød-borger.

Bibliografi 
 Om dyrene i haven og deres interessante sexliv (1998)
 Skumdyr (2004)
 Naturens sexliv (2014)
 Svampedyr (2018)

Referencer

Eksterne henvisninger 
 om Bjørli Lehrmann  hos Vestre Hus Børnenaturcenter
 

Personer fra Frederiksberg
Biologer fra Danmark
Ornitologer fra Danmark
Faglitterære forfattere fra Danmark
Vinge (Nørre Vinge Sogn)

Vinge er en lille landsby ved Hobro Landvej ved omkring midten af Tjele Langsø.
Den ligger i Viborg Kommune og lå før Kommunalreformen 2007 i Tjele Kommune.

Nørre Vinge Kirke ligger i landsbyen, ligesom Vingehus, der er en del af Behandlingscenter Tjele.

Henvisninger 

Lokaliteter i Viborg Kommune
Spider-Man: Far From Home

Spider-Man: Far From Home er en amerikansk superheltefilm fra 2019 instrueret af Jon Watts, med Tom Holland i hovedrollen.

Filmen er blevet den bedst indtjende Spiderman-film på verdensplan, med over 1 milliard dollars.

Medvirkende 
 Tom Holland som Peter Parker / Spider-Man
 Zendaya som Michelle Jones / MJ
 Jake Gyllenhaal som Quentin Beck / Mysterio
 Samuel L. Jackson som Nick Fury
 Marisa Tomei som May Parker
 Jon Favreau som Happy Hogan
 Cobie Smulders som Maria Hill
 Ben Mendelsohn som Talos
 Jacob Batalon som Ned Leeds
 Peter Billingsley som William Ginter Riva
Desuden optræder Robert Downey Jr. og Jeff Bridges i flashbacks som deres respektive Marvel-roller, Tony Stark, og Obadiah Stane, mens J.K. Simmons spiller J. Jonah Jameson.

Eksterne henvisninger 

 

Amerikanske film fra 2019
Film baseret på tegneserier
Actionfilm fra USA
Science fiction-film fra USA
Marvel Cinematic Universe-film
X-Men: Dark Phoenix

X-Men: Dark Phoenix er en amerikansk superheltefilm fra 2019 instrueret af Simon Kinberg.

Medvirkende 
 Sophie Turner som Jean Grey / Phoenix
 Jennifer Lawrence som Raven / Mystique
 Nicholas Hoult som Hank McCoy / Beast
 James McAvoy som Professor Charles Xavier
 Jessica Chastain som Alien
 Michael Fassbender som Erik Lehnsherr / Magneto
 Evan Peters som Peter Maximoff / Quicksilver
 Tye Sheridan som Scott Summers / Cyclops
 Alexandra Shipp som Ororo Munroe / Storm
 Kodi Smit-McPhee som Kurt Wagner / Nightcrawler

Eksterne henvisninger 
 

Amerikanske film fra 2019
Actionfilm fra USA
Science fiction-film fra USA
Superheltefilm
Lisbeth Karline Poulsen

Lisbeth Karline Poulsen (født 1981) er en grønlandsk billedkunstner. Lisbeth Karline Poulsen er født i Nanortalik, opvokset i Grønland og Danmark. Hun er uddannet på Kunstskolen i Nuuk (2003-4), og på Århus Kunstakademi. Medlem af kunstnersammenslutningen Kimik. Lisbeth Karline Poulsen arbejder i flere forskellige medier, såsom papir, pap, flamingo, stof og med perler. Hun er repræsenteret på Nuuk Kunstmuseum.

Udvalgte udstillinger 
2014 Grønlandsbanken, Nuuk 
2015 The Whiteout, Katuaq, Nuuk, 
2016 Assiliaq/Ordet, sammen med forfatter Niviaq Korneliussen, Nuuk Kunstmuseum

Referencer

Kilder og eksterne henvisninger 
2014 Iben Mondrup: Isit Takunnittut/Øjene ser ser, 6 fotografer fra Grønland, Dacapo Publishing
Tupaarnaq Rosing Olsen (red): Kimik - Ukuit 20 år, Milik Publishing, 2016

Billedkunstnere fra Grønland
Simon Hantaï

Simon Hantaï (født 7. december 1922 i Biatorbágy, død 12. december 2008 i Paris) var en ungarsk maler.

Han studerede kunst i Budapest, Italien og Frankrig. Han er far til musikerne Marc, Jerôme og Pierre Hantaï.

Referenser

Malere fra Ungarn
Alcides Ghiggia

Alcides Edgardo Ghiggia Pereyra (22. december 1926 – 16. juli 2015) var en uruguayansk fodboldspiller (kantspiller) og -træner.

Ghiggia var en del af Uruguays landshold, der vandt guld ved VM i 1950. Her blev han berømt for at score sejrsmålet i den afgørende kamp mod værtsnationen Brasilien foran ca. 200.000 tilskuere på Maracana-stadionet i Rio de Janeiro. Opgøret gik ind i historien som en af de største sensationer i VM i fodbolds historie, og sejrsmålet gjorde Ghiggia til en legende i uruguayansk fodbold.

I alt nåede Ghiggia at spille 12 landskampe for Uruguay og efter at være emigreret til Italien for at spille professionelt i Serie A, spillede han også fem kampe for det italienske landshold. På klubplan repræsenterede han Montevideo-storklubberne Danubio og Peñarol, mens han i Italien var tilknyttet AS Roma og AC Milan.

Referencer

Eksterne henvisninger 

Fodboldspillere fra Uruguay
Fodboldspillere fra Italien
Personer fra Montevideo
Verdensmestre i fodbold
Mølleskolen

Mølleskolen er en skole i Ry i Skanderborg Kommune  med ca. tusinde elever og over 50 lærere. Skolen, der tidligere har haft navnet Ry Folke- og Realskole, er en af Danmarks største folkeskoler.

Skolens historie 

I Ry Stationsbys tidligste tid måtte byens børn gå i Fiirgårde skole, der blev drevet af sognerådet i Dover og var den nærmeste offentlige skole. Midt i 1880'erne opstod en privatskole i et hus på Fredensvej nær baneoverskæringen, og tilstrømningen af elever blev hurtigt så stor, at der måtte bygges et rigtigt skolehus på Klostervej. Det blev også hurtigt for lille, og i 1896 kunne de 90 elever tage helt nye bygninger i brug ved Skanderborgvej -  der, hvor Mølleskolen ligger i dag. I 1901 overtog Dover Kommune skolen og omdannede den til en kommuneskole. Det medførte samtidig, at børnene nu fik en daglig skoledag på tre timer, hvor de før kun havde været i skole hveranden dag, men så i seks timer ad gangen.

I slutningen af 1930'erne blev Boes og Fiirgaarde skoler nedlagt og elevdistrikterne lagt ind under Ry Folkeskole, der samtidig blev udvidet til syv klassetrin. Samtidig blev der oprettet en kommunal mellem- og realskole ved Ry Folkeskole i samarbejde med nabokommunerne Alling-Tulstrup og Gammel Rye. I 1944 indførte man købstadsskoleordningen med en mellemskoleafdeling, der i første omgang blev undervist i lejede lokaler. 

I 1972 ændrede skolen navn til Mølleskolen.

Løvspringstur 

En af skolens traditioner er den årlige løvspringstur, der går langt tilbage i Mølleskolens historie. Kun under besættelsen 1940-45 var turen indstillet. På dagen mødes alle elever i skolegården og sendes af sted i 2 hold. Fanen bæres ud af byen med børnehaveklasserne forrest sammen med deres lærere og de forældre, der har mulighed for at deltage, hvorefter de øvrige klasser følger efter. Ved "det røde led" holder skolens kantinedame og sælger lidt mad, frugt og drikke, og derefter går turen videre til Himmelbjerget, en tur på 8 km. Efter leg, udkig og besøg i kioskerne samles børnene igen ved 12-tiden, hvorefter de store elever fører an ned ad bjerget til bådhavnen, hvor alle sejler tilbage til Ry, en sejltur på en time.

Brandattentat 

Skolen var i de landsdækkende medier i 2017 i en alvorlig sag, hvor fire af skolens elever smed en flaske med brændende benzin mod en skolekammerat, som fik alvorlige forbrændringer på 20 % af kroppen. To af eleverne fik en dom på halvandet års fængsel for handlingen, heraf seks måneder ubetinget, mens de to andre fik en dom på et års fængsel, heraf fire måneder ubetinget.

Kilder 

Folkeskoler
Bygninger, konstruktioner og anlæg i Skanderborg Kommune
Ry
Etableret i 1886
Ferdinand 1. af León

Ferdinand 1. af León, også kaldet Ferdinand den Store (), (født ca. 1015, død 1065) var greve af Kastilien fra 1029 til 1065 og konge af León fra 1037 til 1065. Ifølge traditionen var han den første der lod sig krone til kejser af Spanien i 1056, en tradition der blev ført videre af hans arvinger.

Ferdinand var en yngre søn af kong Sancho 3. af Navarra og Muniadona af Kastilien. Ved sin onkel García Sanchez af Kastiliens død i 1029 fik han titlen greve af Kastilien med udsigt til at arve herredømmet i Kastilien. I 1032 blev han gift med Sancha af León, søster til kong Bermudo 3. af León. Efter at have dræbt sin svoger under Slaget ved Tamarón i 1037 blev han kronet til konge af León i 1038.

Ved Ferdinands død i 1065 blev hans rige delt mellem hans tre sønner: Sancho blev konge af Kastilien, Alfons blev konge af León og García blev konge af Galicien.

Huset Jiménez
Konger af León
Katolske monarker
Fyrster fra middelalderen